Ամբաստանյալներից Ներսես Պողոսյանի շահերի պաշտպան Արայիկ Պապիկյանն էլ դատարանին տեղեկացրեց, որ մինչեւ փետրվարի 23-ը լինելու է գործադուլի մեջ եւ միջնորդեց հաջորդ ուրբաթ դատական նիստ չնշանակել: Դատարանը միջնորդությունը բավարարեց: Ժիրայր Սեֆիլյանի շահերի պաշտպան Տիգրան Հայրապետյանն էլ դատարանին տեղեկացրեց, որ իր համար երկու շաբաթը բավարար ժամկետ չէ պաշտպանական ճառին պատրաստվելու համար եւ միջնորդեց փետրվարի 23-ին նիստ չնշանակել. «Պետությունը դատավորի եւ մեղադրողների միջոցով իր ուժն է ցույց տալիս: Նման անմարդկային ճառից հետո ինձ երկու շաբաթը բավարար ժամկետ չէ պաշտպանական ճառին պատրաստվելու»: Չնայած պաշտպանի միջնորդությանը, դատարանը հաջորդ դատական նիստը նշանակեց փետրվարի 23-ին: